มีตุ่มผื่นที่ฝ่าเท้าไม่ใช่ตุ่มใสมีอาการคันมากมีฝ่าเท้าลอกด้วยค่ะต้องทำยังไงหรือใช้ยาตัวไหนคะ
สวัสดีค่ะ การมีผื่นที่บริเวณฝ่าเท้าร่วมกับอาการคัน อาจเกิดจาก- การระคายเคืองจากสารเคมีต่างๆ ที่รุนแรง เช่น สบู่ ครีม โลชั่น ผงซักฟอก น้ำยาซักผ้า น้ำหอม เป็นต้น- ผื่นแพ้สัมผัส มักเกิดอยู่เฉพาะบริเวณที่เกิดการสัมผัสกับสารที่ก่อให้เกิดการแพ้เท่านั้น แต่บางครั้งผื่นอาจแพร่กระจายได้- การติดเชื้อราที่ผิวหนัง เช่นโรคกลาก(Ringworm)หากเป็นที่เท้าจะเรียกว่าโรคน้ำกัดเท้าหรือฮ่องกงฟุตโดยจะเห็นเป็นผื่นสีแดงแบบแบนราบและจะมีขุยหรือสะเก็ดปกคลุม- ผื่นแพ้ยา มักเกิดจากการใช้ยาในกลุ่ม penicillin, cotrimoxazole, ยากันชัก ต้องมีประวัติของการใช้ยามาก่อนที่จะเกิดผื่นขึ้นแนะนำให้หลีกเลี่ยงสิ่งต่างๆ ที่อาจทำให้เกิดอาหารแพ้หรือระคายเคืองไปก่อน และควรไปพบแพทย์เพื่อตรวจว่าเป็นลักษณะของผืนที่ติดเชื้อราหรือไม่ จะได้รับยารักษาที่ตรงกับโรคค่ะ